Др (комедија у четири чина)/34
III 

МАРИЦА, ПРЕЂАШЊИ 

МАРИЦА (на задњим вратима, али не сме да уђе, већ само протурила главу): Господине, једна госпођа жели... 
МИЛОРАД (дрекне): Каква госпођа? 
МАРИЦА: Једна с дететом.  
МИЛОРАД: То је? (прибира јастуке и остале предмете): Она ће ми платити за све. СЛАВКА: Али забога, браца! 
МИЛОРАД: Пусти ме. То је она госпођа из обданишта број девет. Рекла ми је синоћ да ће данас доћи с децом из обданишта да ми се захвале. СЛАВКА: Па утолико пре немој бити груб. 
МИЛОРАД: И столицама ћу је гађати. То обданиште ми је дошло главе. (Марици) Нека уђе! 
СЛАВКА: Ја ћу се уклонити. Не смем да будем присутна. (На вратима своје собе) Уздржи се, молим те, браца! 

Др (комедија у четири чина)